stanford-oval/wikipedia huggingface dataset:
שר אמי
שירותו במלחמת העולם הראשונה

ב-3 באוקטובר 1918, מייג'ור צ'ארלס וייט ויטלסי, ויותר מ-550 לוחמים מצבא ארצות הברית, נלכדו בשקע קטן בצד הגבעה, מאחורי קווי האויב, ללא מזון או תחמושת. בנוסף ירו בהם מתוך כוחותיהם שלהם שזיהו אותם כאויב ועוד לא ידעו את מיקומם. כשהם מוקפים בגרמנים נהרגו ונפצעו רבים מחיילי הכוח, ורק 194 חיילים שרדו ולא נתפסו/נפצעו עד תום הקרב. מכיוון ששליחי הכוח שלו יורטו או נהרגו בעקביות על ידי הגרמנים, וויטלסי החל לשלוח הודעות באמצעות יונת דואר. היונה שנשאה את ההודעה הראשונה, "הרבה פצועים. אנחנו לא יכולים להתפנות", הופל על-די האויב. יונה שנייה נשלחה עם ההודעה, "החיילים סובלים. האם ניתן לשלוח תמיכה?" גם יונה זו הופלה. סוללות הארטילריה שתמכו באנשיו של ויטלסי ניסו לספק "מטח הגנה", במדרון הצפוני של עמק שרלו, אך האמינו שוויטלסי נמצא במדרון הדרומי של הגיא, וכתוצאה מכך כוון מטח לכיוון הגדוד. "שר אמי", היון הנותר, נשלח עם פתק, שהיה עשוי מנייר בצל, בטוטף על רגלו הימנית, שהכיל את ההודעה הבאה:
אנחנו בדרך המקבילה ל-276.4.
הארטילריה שלנו עצמנו יורה ישירות עלינו מטח.
למען השם, תעצרו את זה.
המקור באנגלית
We are along the road paralell [sic] to 276.4. Our own artillery is dropping a barrage directly on us. For heavens sake stop it.
כששר אמי ניסה לטוס חזרה למחנה, הגרמנים ראו אותו באוויר ופתחו באש. לאחר מספר שניות, הוא הופל על-ידי הגרמנים אך הצליח לטוס שוב. הוא חזר לעליית הגג שלו במטה הדיוויזיה שלו, במרחק 40 ק"מ, תוך 25 דקות בלבד, והציל את חייהם של 194 הניצולים בקרב. הוא נורה דרך החזה, ואיבד העין אחת, ורגלו הייתה תלויה על גיד יחיד.
שר אמי הפך לגיבור של הדיוויזיה ה-77. חובשי הצבא פעלו כדי להציל את חייו. כשהתאושש מספיק כדי לחזור, הועלה על סירה בחזרה לארצות הברית, כשהגנרל ג'ון ג'יי פרשינג נפרד ממנו.
פרסים

היון זכה במדליית Croix de Guerre על שירותו ההירואי כשהעביר 12 מסרים חשובים בוורדן. הוא מת בפורט מונמות', ניו ג'רזי, ב-13 ביוני 1919, מפצעיו, וב-1931 נכנס להיכל התהילה של יוני הדואר. הוא גם קיבל מדליית זהב מארגון של חובבי יונים אמריקאים, כהוקרה על שירותו במהלך מלחמת העולם הראשונה.
בנובמבר 2019 הוא הפך לאחד הזוכים הראשונים במדליית האומץ של בעלי חיים במלחמה ובשלום, שהוענקה לו בטקס בגבעת הקפיטול[דרוש מקור]
מורשתו

עבור ילדי בית ספר אמריקאים של שנות ה-20 וה-30, שר אמי היה מוכר כמו כל גיבור אנושי במלחמת העולם הראשונה. גופתו של שר אמי פוחלצה על ידי נלסון ר. ווד במוזיאון הלאומי להיסטוריה של הטבע. מאז 1921, שר אמי מוצג במכון הסמית'סוניאן; והוא מוצג יחד עם סמל סטאבי, בוסטון טרייר של חיל הרגלים ה-102 של צבא ארצות הברית, בתערוכת "מחיר החופש" של המוזיאון הלאומי להיסטוריה אמריקאית.
בתרבות > ספרים, חיבורים וסיפורים קצרים

"Notre Cher Ami: The Enduring Myth and Memory of a Humble Pigeon", מאמר אקדמי מאת פרנק א. בלייזיץ' הבן ב-"Journal of Military History"
"שר אמי ומייג'ור ויטלסי", רומן מאת קתלין רוני
"Cher Ami: The Story of a Carrier Pigeon", ספר ילדים מאת מריון קותרן, שיצא לאור ב-1934
"שר אמי", שיר מאת הארי וב פארינגטון
"Dear Miss Kopp" מאת איימי סטיוארט, הספר השישי בסדרת האחיות Kopp, כולל תיאור בדיוני של מעלליו של שר אמי
"למצוא את הגדוד האבוד - מעבר לשמועות, המיתוסים והאגדות של האפוס המפורסם של מלחמת העולם הראשונה באמריקה" מאת רוברט ג'יי לפלנדר (Robert J. Laplander)
""C" her Ami" סיפור קצר מאת הת'ר ראונדס (Heather Rounds)
"ויוה קובה יונה" סיפור קצר מאת סוזנה רודריגז דריסי (Susannah Rodríguez Drissi)
"מחברת רובי" מאת לורה רסאו (Laura Resau)
"חזירי מלחמה", חיבור באוסף "בעלי חיים מעמידים תנוחות סקרניות" מאת אלנה פסארלו
בתרבות > סרטים וסדרות טלוויזיה

"הגדוד האבוד (סרט 1919)", סרט אילם משנת 1919, כולל את שר אמי החיה קופצת על רגל אחת. סרט זה כולל גם רבים מהחיילים המשחקים את עצמם, כולל סא"ל צ'ארלס ויטלסי. הסרט כולו זמין ביוטיוב.
"Cher Ami", סרט ספרדי משנת 2008 בבימויו של מיקאל פוג'ול (Miquel Pujol), הידוע גם "כגיבורים מעופפים" או "הטייסים."
"Flying Home", 2014 סרט דרמה רומנטי, בכיכובו של ג'יימי דורנן מציג את סיפור הישגה ההרואי של שר אמי.
שר אמי מוזכרת בעונה 3, פרק 11 של "צווארון לבן", שודרה לראשונה ב-2011.
"הגדוד האבוד", סרט מלחמה משנת 2001 על מתקפת מיוז-ארגון של 1918, המתאר את שר אמי נשלח עם המסר החשוב.
הערות שוליים

↑  Blazich, Frank (2021-07-15). "He? She? Or just plain Cher Ami? Solving a century-old pigeon mystery". O Say Can You See?. National Museum of American History. ארכיון מ-2021-07-15. נבדק ב-2021-07-16.
↑  "Cher Ami "Dear Friend" WWI". Flickr. 25 בספטמבר 2006. נבדק ב-2008-04-26. {{cite web}}:  (עזרה)
↑  "The 'Stop It' Telegram". www.lettersofnote.com. 25 במאי 2010. נבדק ב-2010-05-26. {{cite web}}:  (עזרה)
↑  "Myths and Legends". The US WWI Centennial Commission. אורכב מ-המקור ב-2019-01-26. נבדק ב-2019-01-25.
↑  Jim Greelis. "Pigeons in Military History". World of Wings. אורכב מ-המקור ב-2007-08-25. נבדק ב-2007-09-13.
↑  National Pigeon Day (29 במרץ 2008). "History of Cher Ami". נבדק ב-2011-03-31. {{cite web}}:  (עזרה)
↑  "Cher Ami - World War I Carrier Pigeon". Smithsonian Institution. נבדק ב-2008-11-26.
↑  "Cher ami: The Movie". אורכב מ-המקור ב-21 ביוני 2013. נבדק ב-5 ביולי 2013. {{cite web}}:  (עזרה)
| --- | --- |
בקרת זהויות :  NLI: 987007549642105171  LCCN: n2022026421  VIAF: 11165392154521250590   WorldCat (עם VIAF): 11165392154521250590
תחרות העל בבאקו 2014

תחרות העל בשחמט התקיימה בבאקו בין התאריכים 1 באוקטובר ל-15 באוקטובר 2014. בתחרות התקיימו אחד עשר סיבובים בשיטת ליגה. 

התחרות הייתה בקטגוריה 21 (מד כושר ממוצע 2752). המשחקים היו במתכונת קלאסית (120 דקות ל-40 המסעים הראשונים, 60 דקות נוספות ל-20 המסעים הבאים, ומהמסע ה-61 ועד לסיום המשחק עוד 15 דקות בתוספת 30 שניות לכל מסע).
תוצאות התחרויות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| מקום | השחקן | דירוג | ארץ | 1 | 2 | 3 | 4 | 5 | 6 | 7 | 8 | 9 | 10 | 11 | 12 | נקודות |
| 1 | פביאנו קרואנה | 2844 | ITA | 1 | ½ | 1 | ½ | ½ | 1 | ½ | 1 | 0 | * | 0 | ½ | 6½ |
| 2 | בוריס גלפנד | 2748 | ISR | ½ | ½ | ½ | * | ½ | 0 | 1 | ½ | 1 | ½ | 1 | ½ | 6½ |
| 3 | סרגיי קריאקין | 2767 | RUS | 1 | ½ | * | ½ | 1 | ½ | ½ | ½ | ½ | 0 | ½ | ½ | 6 |
| 4 | אלכסנדר גרישצ'וק | 2797 | RUS | 1 | ½ | ½ | 0 | ½ | ½ | 0 | ½ | ½ | 1 | * | 1 | 6 |
| 5 | פטר סבידלר | 2732 | RUS | 1 | ½ | ½ | ½ | ½ | 1 | ½ | * | ½ | 0 | ½ | ½ | 6 |
| 6 | יבגני טומצ'בסקי | 2701 | RUS | ½ | * | ½ | ½ | ½ | ½ | ½ | ½ | 1 | ½ | ½ | ½ | 6 |
| 7 | היקארו נקמורה | 2764 | USA | ½ | ½ | 0 | ½ | * | ½ | ½ | ½ | 1 | ½ | ½ | 1 | 6 |
| 8 | טיימור רג'אבוב | 2726 | AZE | ½ | ½ | ½ | 0 | ½ | ½ | * | ½ | ½ | ½ | 1 | ½ | 5½ |
| 9 | שחריאר ממדיארוב | 2764 | AZE | ½ | ½ | ½ | 1 | ½ | * | ½ | 0 | ½ | 0 | ½ | ½ | 5 |
| 10 | רוסטם קסימג'אנוב | 2706 | UZB | ½ | ½ | ½ | ½ | 0 | ½ | ½ | ½ | 1 | ½ | 0 | * | 5 |
| 11 | דמיטרי אנדרייקין | 2722 | RUS | 1 | 0 | ½ | 0 | 0 | ½ | ½ | ½ | * | 1 | ½ | 0 | 4½ |
| 12 | לינייר דומינגס | 2751 | CUB | * | ½ | 0 | ½ | ½ | ½ | ½ | 0 | 0 | 0 | 0 | ½ | 3 |
שמר האפייה

| שמר ההנצה, שמר האפייה, שמר הבירה |
| --- | --- |

מיון מדעי
ממלכה:: פטריות
מערכה:: פטריות שק
מחלקה:: Hemiascomycetes
סדרה:: Saccharomycetales
משפחה:: Saccharomycetaceae
סוג:: Saccharomyces
מין:: שמר האפיה
שם מדעי
 Saccharomyces cerevisiae ‏מיין, 1838
שמר האפייה (שם מדעי: Saccharomyces cerevisiae), הידוע גם בשם שמר ההנצה או גם שמר בירה, הוא מין של פטרייה המהווה את אחד מן האורגניזמים הנחקרים ביותר בביולוגיה. שמר זה הוא כנראה השמר החשוב ביותר לאדם, בשל חשיבותו הן לאפייה (בצק שמרים) והן להכנת שיכר.
שמר האפייה מתאים להרבה מודלים ביולוגיים בשל היותו מצד אחד יצור איקריוטי (בעל גרעין) ומבנה תאי מורכב מחד, ויצור חד-תאי פשוט וקל לגידול מאידך. במהלך שנות המחקר הרבות על שמר האפייה הצטבר מידע רב הן על תפקידם של גנים רבים של השמר והן על מנגנוני התא הרבים שבו. כמו כן קיימות "ספריות" נרחבות המכילות סוגים רבים של מוטציות שונות של שמר האפייה.
גנום שמר האפייה היה הגנום הראשון של אורגניזם איקריוטי אשר פוענח במלואו, והוא פורסם בשנת 1996. הגנום מכיל 13,117,000 זוגות נוקלאוטידים אשר מתחלקים על פני 16 כרומוזומים ומעריכים כי הוא מכיל כ-6,200 גנים. נכון למרץ 2005 הקיום של כ-65% מהגנים המשוערים אושש בניסוי. כ-25% מגנום השמר הומולוגי לגנום האדם.
רבייה

מחזור החיים של שמר האפייה, כולל רבייה מינית וא-מינית. רבייה א-מינית מתרחשת באמצעות מיטוזה שבה התא מכפיל את הדנ"א ומתחלק לשניים. כשתנאי הסביבה מתאימים, השמר עובר לרבייה מינית, שנותנת לו יתרון אבולוציוני והשרדותי. ברבייה מינית שני תאים האפלואידים (המכילים סט אחד של כרומוזומים) מתאחים (מזדווגים) לתא דיפלואידי (המכיל כתוצאה מהאיחוי שני סטים של כרומוזומים). האיחוי נעשה בין תאים ממין שונה, תא 'a' ותא 'α', השונים בסט הגנים הנמצא באזור ה – MAT על כרומוזום 3. לאחר האיחוי, התא הדיפלואידי יתרבה במיטוזה, ובמצב עקה יעבור מיוזה (חלוקת הפחתה של דנ"א) לתאים האפלואידים.
לתאי השמר ההאפלואידים יש אפשרות להחליף את סוג המין שלהם בתהליך הנקרא 'החלפת סוג הזדווגות' או 'החלפת סוג המין' כדי לבצע רבייה מינית. החלפת סוג המין כוללת עריכה גנומית של אזור ה – MAT: סט הגנים של סוג המין הקיים מוחלף בסט הגנים של סוג המין האחר על ידי שבירת הדנ"א באזור ה – MAT ותיקון השבר על ידי רקומבינציה הומולוגית שבמהלכה מוחלף סט הגנים. התיקון באמצעות הומולוגיה רקומביננטית נעשה על ידי העתקת גנים מתבניות מושתקות (לא מבוטאות) הנמצאות על כרומוזום 3: HMRa המכילה את הגנים של סוג 'a' ו- HMLα המכילה את הגנים של סוג α.
שימושים > אפייה

שמרי האפייה נמצאים בשימוש באפייה כמתפיחי בצק.
השמרים גורמים לבצק לתפוח בכך שבמהלך תהליכי ייצור האנרגיה שלהם מהפחמימות שבקמח הם פולטים פחמן דו-חמצני. הגז מנסה להיפלט לאוויר ויוצר כך מעין בועות בבצק - וכך גורם לבצק לתפוח. הוספת ביצים, תפוחי אדמה או סוכר לבצק גורמת להאצת גדילת השמרים (אם כי בכמויות מסוימות הסוכר עלול לגרום להאטה), בעוד הוספת כל כמות של מלח או שומנים כגון חמאה תאט את גדילתם.
שימושים > בישול

סוג זה של שמרים משמש גם כחומר גלם למאכל הנפוץ בשימוש בקרב צמחונים וטבעונים כמקור לחלבון, וכתבלין. הוא מכיל אחוז גבוה במיוחד של חלבונים (כ-50%), אינו מכיל שומנים, והוא מקור טוב לוויטמינים מקבוצה B ולמינרלים כגון ברזל. בשימוש זה שמר האפייה ידוע בכינוי "שמרי בירה" (ובאנגלית Brewers' Yeast או Nutritional Yeast).
שמרי הבירה הם שמרים לא פעילים. בתהליך הפקת שמרי הבירה מניחים לשמרים להתרבות על מצע קני סוכר ודבשה, לאחר מכן קוצרים את השמרים שהתרבו, שוטפים, מייבשים ואורזים אותם. ניתן לרכוש אותם בחנויות טבע בצורת פתיתים או אבקה.
לשמרי הבירה טעם חזק המזכיר גבינת פרמזן, ומרקמם בצורתם היבשה הוא אבקתי אך כאשר הם מומסים בתבשיל - מרקמם קרמי. לכן פעמים רבות שמרי הבירה משמשים כתחליף לגבינה צהובה או שמנת, וניתן להשתמש בהם להקרמה ולהסמכה של תבשילים, כגון תבשילי ירקות ופירה תפוחי אדמה. בנוסף ניתן להשתמש בהם כתבלין ולפזרם מעל סלט, למשל, או כבסיס למאכלים כגון ממרח שמרי בירה.
הערות שוליים

↑  Cheng-Sheng Lee, James E. Haber, Mating-type Gene Switching in Saccharomyces cerevisiae, Microbiology Spectrum 3, 2015-04-02 doi: 10.1128/microbiolspec.MDNA3-0013-2014
↑  Casey A. Ydenberg, Mark D. Rose, Yeast Mating, Totowa, NJ: Humana Press, 2008, Methods in Molecular Biology™, עמ' 3–20, ISBN 978-1-59745-250-2. (באנגלית)
↑  Laura Merlini, Omaya Dudin, Sophie G. Martin, Mate and fuse: how yeast cells do it, Open Biology 3, 2013-03, עמ' 130008 doi: 10.1098/rsob.130008
| --- | --- |
בקרת זהויות :  NLI: 987007532069905171  GND: 4140270-4  NKC: ph280228 
שמרי בירה לבישול.
שמפניה (שיר)

"שמפניה" הוא סינגל שהוקלט על ידי הזמר הישראלי והמוזיקאי עדן חסון. השיר יצא לאור ב-17 בנובמבר 2019, כסינגל שני מתוך אלבום 2, על ידי חברת התקליטים Mobile1 Music.
במקור הסינגל היה צפוי לצאת ב-14 בנובמבר, אך עקב המצב הביטחוני החליט חסון לדחות את השיר ולהוציאו ב-17 בנובמבר.
עם יציאתו נכנס השיר אל המקום ה-4 במצעד השבועי של מדיה פורסט
רקע וכתיבה

השיר נכתב והולחן על ידי עדן חסון ופאר טסי והופק על ידי חסון ויעקב למאי. השיר הוא שיר בסגנון הפופ, אשר משלב בתוכו גם את סגנון המוזיקה המזרחית.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ

הווידאו קליפ הנלווה שצולם לשיר הועלה לערוץ היוטיוב של חסון ב-17 בנובמבר 2019; את תסריט הווידאו קליפ כתב חסון. בקליפ עצמו משתתפת הדוגמנית בר זומר.
מיקומי שיא

|   ‏‏‏  מצעדים שבועיים (2019)> מדינה |   ‏‏‏  מצעדים שבועיים (2019)> מצעד |   ‏‏‏  מצעדים שבועיים (2019)> מיקום שיא |   ‏‏‏  מצעדים שבועיים (2019)>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | Noise Chart | 3 |  |
הערות שוליים

↑  מערכת ישראל היום, פותחים שמפניה: עדן חסון מארח את בר זומר, באתר ישראל היום, ‏17 בנובמבר 2019
↑  רן בוקר, עדן חסון: "השיח הציבורי לא מספיק נוקב בעניין עוטף עזה", באתר ynet, 17 בנובמבר 2019
↑  niv the tool, המצעד השבועי של מדיה פורסט, באתר mediaforest-group
↑  שמפניה, נבדק ב-2019-11-19
↑  לירון שרון, ‏‏בקרוב: בר זומר בקליפ של הזמר האהוב על שחקני ליגת העל, באתר ספורט1, 6 בנובמבר 2019
| עדן חסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | שמישהו יעצור אותי • אלבום 2 |  |
| עדן חסון - סינגלים |
| --- | --- | --- |
| שמישהו יעצור אותי | "שמישהו יעצור אותי" • "ילדים כאלה" • "שיכורים" • "מתפוצץ לי הראש" • "אני מבולבל" • "היי DJ" • "כפיות" • "איך את אוהבת" • "עיניים" |  |
| אלבום 2 | "כשנגמרת הסופה" • "שמפניה" • "מה עבר עליי" • "את חסרה לי" • "איתך" • "אל תשברי לי את הלב" • "שבועיים" • "סיבובים" • "שקיעות אדומות" • "גדל לי קצת זקן" • "נוריד ת'חולצה" • "שימי פס" • "מבטיח" • "מדליקה לי הכל" |  |
| סינגלים אחרים | "לא מרגיש טוב" • "מה פספסתי" • "כולם רוצים אהבה" • "ככה כל יום" • "בואי נישן על זה" • "עושה לי צרות" • "מטפסים על הקירות" • "עד שתבואי עד אליי" • "שוב" • "אז מה עכשיו" • "חישגוזים" • "החיים לפניי" • "לא תראה אותי בוכה" • "ישיבות" • "לא שותה לא מעשן" • "שניפגש רק בשמחות" • "אנחנו זה גורל" • "אהובה שלי" • "צוחקת ובוכה" • "אין אותי" • "שיבולים" • "מה עשית לי" • "חורף באילת" • "לב שביר" • "אין מרחק בינינו" |  |
| שירים אחרים | "אין יותר מועדונים" |  |
שרה פלפס

| --- | --- |
אין תמונה חופשית
 לידה:  המאה ה־20 
 מדינה:  הממלכה המאוחדת 
 פרופיל ב-IMDb
 
שרה פלפס (באנגלית: Sarah Phelps) היא תסריטאית ומפיקת טלוויזיה ומחזאית בריטית. היא ידועה בעיקר מעבודתה באופרת הסבון "איסטאנדרס", במיני-סדרות של ה-BBC הכוללים עיבודים לרומנים מאת אגאתה כריסטי "עדת התביעה" ו"ולא נותר אף אחד", עיבודים לספריו של צ'ארלס דיקנס "תקוות גדולות" ו"אוליבר טוויסט", והרומן "כיסא פנוי" מאת ג'יי קיי רולינג. כמו כן היא עובדת עם הלהקה השייקספירית המלכותית.
קריירה

פלפס כתבה יותר מחמישים פרקים של אופרת הסבון "איסטאנדרס", כולל חזרתו של דן ווטס, ומותו כעבור שנתיים, כשנהרג בידי אשתו. ב-2011 כתבה תסריט לדרמה התקופתית של ה-BBC לחג המולד, המיני-סדרה "תקוות גדולות". עוד כתב את התסריט לדרמה "The Crimson Field" המתרחשת בתקופת מלחמת העולם הראשונה. הסדרה בוטלה אחרי עונה אחת בשל נתוני צפייה נמוכים.
ב-2015 כתבה פלפס תסריט למיני-סדרה "כיסא פנוי" עיבוד לרומן באותו שם מאת ג'יי קיי רולינג.
קריירה > עיבודים לספרי אגאתה כריסטי

באותה שנה שודר עיבוד של פילפס לרומן "עשרה כושים קטנים" מאת אגאתה כריסטי מיני-סדרה בשם "ולא נותר אף אחד".
באפריל 2018 שודר עיבוד נוסף של פלפס לרומן מאת כריסטי בערוץ BBC One. המיני-סדרה "תעלומת האליבי החסר" תוכננה לשידור בחג המולד, אבל אחד השחקנים הראשיים הואשם בתקיפה מינית. לכן הסדרה צולמה מחדש כשכריסטיאן קוק החליף את אד וסטוויק.
ביוני 2018 פורסם שה-BBC מצלמים עיבוד של פלפס לרומן "תעלומת האלפא ביתא" בכיכובו של ג'ון מלקוביץ' בתפקיד הרקול פוארו.
קריירה > עבודות נוספות

עבודותיה של פלפס לרדיו כוללות את "Vital Signs II",‏ "Cardamom",‏ "The Collected Works of Billy the Kid" ו-"The Compass Rose: A Tattoo Lexicon". לפני שהצטרפה ל-BBC ב-2002 כתבה פלפס עבור ערוץ BBC World Service את אופרת הסבון "Westway". לתיאטרון כתבה פלפס את המחזות "Tube", "אנג'לה קרטר", "The Subtle Art of Boiling Lobsters",‏ "Amaretti Angels" ו-"Modern Dance for Beginners".. בשנת 2019 היא השלימה כתיבת תסריט לסדרה של 8 פרקים על בסיס ספרים של טנה פרנץ'.
פילמוגרפיה

| שנה | שם | שם באנגלית | פרקים |
| --- | --- | --- | --- |
| 2002–2016 | איסטאנדרס | EastEnders | 94 פרקים |
| 2003 |  | Spine Chillers | פרק אחד |
| 2003, 2006 |  | No Angels | 3 פרקים |
| 2006 | מצופה זהב | Goldplated | פרק אחד |
| 2007 | אוליבר טוויסט | Oliver Twist | מיני-סדרה, 5 פרקים |
| 2007–2008 | הולבי בלו | HolbyBlue | 3 פרקים |
| 2011 | כמעט אנושיים | Being Human | פרק אחד |
| 2011 | קמלוט | Camelot | פרק אחד |
| 2011 | תקוות גדולות | Great Expectations | מיני-סדרה, 3 פרקים |
| 2011 | סירנות | Sirens | תסריטאית ויוצרת; 6 פרקים |
| 2012 |  | Falcón | 2 פרקים |
| 2014 |  | The Crimson Field | יוצרת, 6 פרקים |
| 2015 | כיסא פנוי | The Casual Vacancy | מיני-סדרה, 3 פרקים |
| 2015 | ולא נותר אף אחד | And Then There Were None | מיני-סדרה, 3 פרקים |
| 2015–2016 | עלילות דיקנס | Dickensian | חמישה פרקים |
| 2016 | הוטן והליידי | Hooten & the Lady | יוצרת-שותפה 8 פרקים, כתיבה - פרק אחד |
| 2016 | עדת התביעה | The Witness for the Prosecution | מיני-סדרה, 2 פרקים |
| 2017 | נסיכה לבנה | The White Princess | פרק אחד |
| 2018 | תעלומת האליבי החסר | Ordeal by Innocence | מיני-סדרה, 3 פרקים |
| 2018 | תעלומת האלפא ביתא | The A.B.C. Murders | מיני-סדרה, 3 פרקים |
| 2019 |  | The Dublin Murders | מיני-סדרה, 8 פרקים |
| 2023 |  | The Sixth Commandment | מיני-סדרה; 3 פרקים |
הערות שוליים

↑  "10 Questions for Screenwriter Sarah Phelps". theartsdesk.com. נבדק ב-23 במרץ 2017. {{cite web}}:  (עזרה)
↑    Donna Bowater, ‏Great Expectations meets BBC's high hopes thanks to young actor Douglas Booth, The Telegraph, 28 December 2011
↑  "The Crimson Field axed by BBC, 'gutted' writer Sarah Phelps confirms". The Independent. 11 ביוני 2014. נבדק ב-23 במרץ 2017. {{cite news}}:  (עזרה)
↑    James Walton, ‏Sarah Phelps, interview for the Casual Vacancy: 'JK Rowling and I saw eye to eye', The Telegraph, 7 February 2015
↑  "And Then There Were None - BBC One". BBC. נבדק ב-23 במרץ 2017. {{cite web}}:  (עזרה)
↑  Billen, Andrew (31 במרץ 2018). "Ordeal by Innocence: the Christie Mystery that almost got away". The Times. No. 72497. Saturday Review. pp. 4–5. ISSN 0140-0460. {{cite news}}:  (עזרה)
↑  "BBC - First-look image of John Malkovich as Hercule Poirot in BBC One's The ABC Murders - Media Centre". www.bbc.co.uk.
↑  "Sarah Phelps profile". unitedagents.co.uk. נבדק ב-23 במרץ 2017. {{cite web}}:  (עזרה)
| --- | --- |
בקרת זהויות :  PLWABN: 9810530888505606  BNE: XX4844143  BnF: cb169306166 (data)  GND: 1019537140  ISNI: 0000 0001 1852 6631  LCCN: no2003029850  RERO: 02-A026601949  SUDOC: 183399250  VIAF: 169669193   WorldCat (עם VIAF): 169669193
שרל'ה (ריקוד)

שרל'ה בקיבוץ יגור
ריקוד השרל'ה במסיבת כלולות בקיבוץ אילון, 1971. על הבמה - הורי החתן וחבריהם בלבוש מזרח-אירופי אופייני.
ריקוד השֶׁר (מיידיש: שער – מספריים), הנקרא גם שֶׁרֶלֶ'ה (שערעלע), הוא ריקוד יהודי מזרח-אירופי בסגנון הכליזמר.
הריקוד נכתב במשקל ארבעה רבעים ומיועד לריבוע של ארבעה זוגות מחוללים, בדומה לקוודריל. הזוגות מתקרבים ומתרחקים, מתחלפים במקומות, מבקרים זה את זה, מסתובבים במעגלים ומפזזים בשורות. תנועות חיתוך המעגל שהזוגות מבצעים הם ככל הנראה מקור שמו של הריקוד.
הריקוד היה פופולרי בין יהודי מזרח אירופה בסוף המאה ה-19 ותחילת המאה ה-20.
בקיבוצים רבים היה נהוג לרקוד את השרל'ה במסיבות כלולות של בני ובנות הקיבוצים, ככל הנראה כמעין מחווה לעולם שממנו הגיעו ההורים, מייסדי הקיבוצים. הריקוד בוצע על הבמה, בתחפושות, תוך גילום דמויות ומנהגים ובלבוש חגיגי כמו זה שהיה נהוג באירופה של תחילת המאה ה-20.
הערות שוליים

↑  Der nayer sher
↑  בשביס זינגר, תשמעו סיפור, תרגמה מיידיש והוסיפה הקדמה ואחרית דבר: בלהה רובינשטיין, עם עובד, ת"א 2015, ע' 80
ערך זה הוא קצרמרבנושא מחול. אתם מוזמנים לתרום לוויקיפדיה ו.
שרכיים

| שרכיים |
| --- | --- |

מיון מדעי
ממלכה:: צומח
מערכה:: שרכאים
מחלקה:: שרכאים
סדרה:: שרכיים
שם מדעי
 Polypodiales ‏לינק, 1833
שׁרכיים (שם מדעי: Polypodiales; לעיתים נקראת גם Filicales) היא סדרה של שרכאים שהם צמחים וסקולריים חסרי זרע. בסדרה זו נמצאים 80% מהשרכים האמיתיים והם חיים בסביבות לחות, בעיקר באזורים מיוערים.
משפחות

בהתאם לשיטת מיון שהוצא בשנת 2016 שרכיים כוללים 26 משפחות.
Lindsaeaceae
Saccolomataceae
Dennstaedtiaceae
אברתיים (Pteridaceae)
Aspleniaceae
Thelypteridaceae
Woodsiaceae
Blechnaceae
Onocleaceae
Dryopteridaceae
Lomariopsidaceae
Tectariaceae
Oleandraceae
Davalliaceae
Polypodiaceae
Nephrolepidaceae (כוללת שרך בוסטון)
תיקון קייל-בינגמן

תצלום לוויין של ארץ ישראל, משנת 2003, הכולל את מדינת ישראל, שטחי הרשות הפלסטינית, וחלקים מירדן, לבנון, סוריה ומצרים
תיקון קייל-בינגמן (באנגלית: Kyl–Bingaman Amendment), על שם הסנטורים ג'ון קייל וג'ף בינגאמן, הוא חוק בדיני ארצות הברית אשר נכנס לתוקף עם אישור תקציב הביטחון האמריקני לשנת 1997.
החוק אוסר על איסוף והפצת תצלומי לווין ברזולוציה גבוהה של מדינת ישראל והשטחים המוחזקים על ידה, אלא באישור של רשות פדרלית אמריקנית, ובתנאי שרמת הדיוק אינה עולה על זו שזמינה ממקורות מסחריים שאינם אמריקנים.
החוק קובע למעשה צנזורה אמריקנית על תצלומי לוויינים אמריקנים מסחריים של מדינת ישראל בלבד, מכל המדינות בעולם. כיוון שהמקור העיקרי לאורך שנים ארוכות של תצלומי לוויין מסחריים היה מחברות אמריקניות ומקורות הפצת תצלומים באינטרנט היו בעיקר אמריקנים, חברות דוגמת גוגל ובינג, החוק היה כלי רב-עוצמה למניעת הפצת מידע. מסיבה זו תצלומי לוויין של אתרים ויישובים בישראל, המופיעים במפות גוגל הם מטושטשים באופן מכוון.
החוק הוא תוצאה של שדלנות ישראלית בבית הנבחרים האמריקני.
הגבלת החוק

באוגוסט 2017 הכריזה הוועדה המייעצת על אמצעי חישה מרחוק לשימוש מסחרי, שהיא חלק ממנהל האוקיינוסים והאטמוספירה הלאומי המפקחת על יישום תיקון קייל-בינגמן, כי היא בוחנת מחדש את הרזולוציה המקסימלית הקיימת לצילומי לוויין של מדינת ישראל: 2 מטר באותה עת. צעד זה ננקט בתגובה לראיות שהוצגו ולפיהן ניתן לרכוש ממקורות שאינם אמריקנים ובאופן מסחרי, תצלומי לוויין של מדינת ישראל, ברזולוציה גבוהה מן הרזולוציה המקסימלית המותרת ממקורות אמריקנים. צילומי לוויין שמקורם מחוץ לארצות הברית, ברזולוציה גבוהה מזו המותרת למקורות אמריקנים, היו זמינים באופן מסחרי מאז שנת 2012.
במרץ 2018 פורסם מחקר של הארכאולוגים אנדריאה זרביני ומיכאל פרדלי, מאוניברסיטת אוקספורד, אשר הדגימו כי צילומי לוויין של מדינת ישראל, ברזולוציה גבוהה מ-2 מטר, זמינים מזה שנים מהחברה הצרפתית איירבוס ומספר חברות לוויינים נוספות, כולל החברה הדרום קוריאנית קומפסאט, אשר מכרו תצלומי לוויין של מדינת ישראל ברזולוציה של 0.4 מטר מלוויין K3A.
בחודש אוקטובר 2018 דחתה הוועדה המייעצת של מנהל האוקיינוסים והאטמוספירה האמריקני את הראיות ולפיהם תצלומי לוויין, ברזולוציה גבוהה מזו המצויה ממקורות אמריקנים, זמינים בשוק, אולם הוועדה לא הצליחה להפריך את טענותיהם של זרביני ופרדלי. לאחר בחינה נוספת בשנת 2019, מנהל האוקיינוסים והאטמוספירה שינה את החלטתו וקבע רזולוציה מקסימלית חדשה, של 0.4 מטר לתצלומי לוויין של ישראל. החלטה זו פורסמה באופן רשמי בארצות הברית ביום 21 ביולי 2020.
לשינוי בחקיקה האמריקנית הייתה השפעה מיידית על המידע שניתן להפיק מתצלומי לוויין על המתרחש במדינת ישראל, כולל אתרים שהמידע על המתרחש בהם נשמר בסודיות רבה. כך למשל, בחודש פברואר 2021 הבחינה קבוצת מומחי גרעין בינלאומית כי במתחם הכור הגרעיני בדימונה מתרחשת בנייה משמעותית.
הערות שוליים

↑  Foreign Policy, 3 Aug 2020, Israel Can’t Hide Evidence of Its Occupation Anymore: For More than 20 Years, an Obscure U.S. Law Concealed Satellite Imagery of Israel’s Activities in the Occupied Territories. Because of an Abrupt Reversal, Satellite Technology Can Now Be Used to Defend Palestinians’ Human Rights"
↑  ACCRES (22 בנובמבר 2017). "ACCRES 22nd Meeting Minutes Final" (PDF). National Oceanic and Atmospheric Administration. נבדק ב-6 באפריל 2021. {{cite web}}:  (עזרה)
↑  Zerbini, Andrea; Fradley, Michael (2018). "Higher resolution satellite imagery of Israel and Palestine: Re-assessing the Kyl–Bingaman Amendment". Space Policy. 44–45: 14–28. doi:10.1016/j.spacepol.2018.03.002.
↑  סער הס, הכור מכל זווית, מטוסי קרב חונים בבסיסים: ישראל נחשפת באתר המפות, באתר ynet, 28 באוקטובר 2021
↑  Tom Joyner, Clearer view of secretive Israeli nuclear facility is visible by satellite thanks to two archaeologists. abcNews, April 5, 2021
↑  Jon Gambrell, Secretive Israeli nuclear facility undergoes major project. AP, February 25, 2021
תופעה

תופעה היא כל התרחשות הניתנת לצפייה. בשימושו העממי, מתייחס המונח לאירוע יוצא דופן.
לפי הבלשן יצחק אבינרי, את המילה העברית תופעה חידש הבלשן יצחק אפשטיין.
סוגי תופעות

במציאות, ניתן להבנות תרחישים רבים כ"תופעות", הן ברמת המיקרו, והן ברמת המאקרו, להלן כמה דוגמאות נפוצות להבניות כאלה.
סוגי תופעות > תופעת טבע

תופעת טבע היא התרחשות בטבע ללא התערבות אדם, מתוקף חוקי הטבע בלבד. תופעות טבע מקיפות מגוון רחב של תחומים והיבטים של הטבע, כגון תופעות מטאורולוגיות, תופעות גאולוגיות ותופעות ביולוגיות. תופעות טבע שונות כגון צונאמי או הוריקן יכולות לגרום להרס רב בסביבה ולאדם והם נקראות  אסונות טבע.
סוגי תופעות > תופעה מדעית

במובן המדעי, תופעה היא כל אירוע הניתן לצפייה, או לקליטה של הנתונים הנוגעים בו בדרך אחרת. התופעה יכולה להיות שגרתית או שלא, וייתכן כי דרוש מכשיר כלשהו על מנת לאסוף נתונים הקשורים בה. לדוגמה, תופעות שונות בפיזיקה הן תכונות של חומרים, אנרגיה וזמן, כמו כוח המשיכה, אותו גילה אייזק ניוטון או תנועת מטוטלת, בה צפה גלילאו גליליי.
על מנת להסביר תופעה או סדרת תופעות מדעיות משתמשים בתאוריה מדעית.
סוגי תופעות > תופעה חברתית

תופעה חברתית מתייחסת להתנהגות קבוצה של פרטים, בדרך כלל אנשים. התנהגות זו משפיעה או מושפעת מפרטים אחרים. תופעות חברתיות יכולות להתפשט לחברה רחבה יותר, או לחלופין להתפס כסטייה חברתית, ואף להאסר.